OpenLLM-France/wikimedia huggingface dataset:
# Daði Freyr

Daði Freyr Pétursson (Reykjavík, 30 de juny del 1992) és un cantant islandès.

## Biografia

Daði va néixer a Reykjavík i poc temps després es va mudar a Dinamarca. A l'edat de nou anys va tornar al seu país i va créixer a Ásahreppur. De petit ja cantava i tocava la bateria, el piano i el baix elèctric. El 2012 va fundar el grup RetRoBot, amb qui va guanyar Músíktilraunir, una competició nacional per a joves promeses. Dos anys després, el grup es va dissoldre. El 2017 va fundar Gagnamagnið amb la seva germana Sigrún Birna Pétursdóttir i la seva dona Árný Fjóla Ásmundsdóttir, entre d'altres. El mateix any, va participar amb Gagnamagnið a Söngvakeppnin, la preselecció islandesa pel Festival de la Cançó d'Eurovisió. Van acabar en segon lloc. Tres anys després, hi van participar una altra vegada i van guanyar. Haurien representat Islàndia en el Festival de la Cançó d'Eurovisió 2020 a la ciutat neerlandesa de Rotterdam, en cas de no haver sigut cancel·lat per la pandèmia per coronavirus de 2019-2020, amb la cançó Think about Things. Segons els corredors d'apostes, la cançó era una de les favorites per guanyar el festival.
L'octubre del 2020 es va revelar que el difusor públic islandès havia seleccionat internament Daði & Gagnamagnið per representar Islàndia en el Festival de la Cançó d'Eurovisió 2021. El 13 de març van presentar la cançó 10 Years, que interpretaran en el Festival.

## Referències

* ↑ «Iceland chooses Daði & Gagnamagnið!» (en anglès). Eurovision.tv, 29-02-2020. [Consulta: 6 abril 2021].
* ↑ «Eurovision 2020 odds - who is the favourite?» (en anglès). The Week, 11-03-2020. [Consulta: 6 abril 2021].
* ↑ «Daði drops new bop '10 Years'» (en anglès). Eurovision.tv, 13-03-2021. [Consulta: 6 abril 2021].
# Lancaster

«Lancaster» té aquests significats:
* Toponímia:
** Estats Units:
*** Lancaster (Califòrnia)
*** Lancaster (Carolina del Sud)
*** Lancaster (Kansas)
*** Lancaster (Kentucky)
*** Lancaster (Massachusetts)
*** Lancaster (Minnesota)
*** Lancaster (Missouri)
*** Lancaster (Nova Hampshire)
*** Lancaster (Nova York)
*** Lancaster (Ohio)
*** Lancaster (Texas)
*** Lancaster (Wisconsin)
*** Lancaster Mill, concentració de població designada pel cens dels Estats Units a l'estat de Carolina del Sud.
** Regne Unit:
** Lancaster (Lancashire), ciutat al nord-oest d'Anglaterra, antiga capital del comtat de Lancashire
** Ducat de Lancaster, ducat reial d'Anglaterra
* Biografies:
** Agustín de Lancaster y Araciel, duc d'Abrantes (Lisboa, 1639 - segle xviii), noble i militar portuguès.
** Brett Lancaster (Shepparton, 1979), ciclista australià.
** Burt Lancaster (1913 - 1994), actor estatunidenc.
** Ian Lancaster Fleming (Londres, 1908 - Canterbury, 1964), periodista i escriptor britànic.
** Joseph Lancaster (1778 - 1838), pedagog anglès.
* Miscel·lània: Casa de Lancaster, branca de la casa reial anglesa dels Plantagenet.
# Geri Halliwell

Geraldine Estelle Halliwell (nascuda a Watford el 6 d'agost de 1972) és una cantant anglesa de pop. Formà part del grup Spice Girls, que assolí un gran èxit mundial durant la dècada dels 90. Geri deixà el grup l'any 1998 i les Spice Girls es dissolgueren l'any 2001.

## Biografia
### Spice Girls

L'any 1994 Geri Halliwell fou escollida, amb Victoria Beckham, Melanie B, Melanie C, i Michelle Stephenson per formar un grup que s'anomenaria "Touch". Però Michelle Stephenson abandonà el grup, i fou substituïda per Emma Bunton.
Finalment, l'any 1995, arribaren a un acord amb Simon Fuller i signaren un contracte amb la discogràfica Virgin. Cada spice girl tenia un sobrenom, i la Geri tenia el nom de "Ginger Spice", a causa dels seus cabells vermells.
Entre el 1995 i el 1998, publicaren dos àlbums, "Spice" i, l'any 1997, "Spice World". L'any 1998, Geri Halliwell confirmà oficialment que deixava les Spice Girls.

### En solitari

Després d'abandonar les Spice Girls, Geri Halliwell canvià radicalment la seva imatge. Es tenyí els cabells de ros, i abandonà la roba provocadora i les plataformes.
L'any 1999 sortí a la venda el seu primer àlbum en solitari: "Schizophonic", que vengué 483.000 còpies al Regne Unit, i més de 3 milions a tot el món, amb cançons com "Look at Me" o "Mi Chico Latino".
"Scream if you wanna go faster" fou el seu segon disc en solitari, que aparegué l'any 2001. Fou especialment coneguda la cançó "It's Raining Men".
L'any 2005 publicà el seu últim disc, "Passion", després del qual cessà el contracte amb EMI per no estar satisfeta amb el tracte rebut per la discogràfica.
Un any després, fou mare per primer cop d'una nena amb el nom de Bluebell Madonna.
Des de llavors, s'ha dedicat a projectes humanitaris, a la publicació de contes infantils, al cinema, i a una retrobada amb la resta d'ex-membres de les Spice Girls.

## Enllaços externs

* Pàgina oficial de Geri Halliwell (anglès)
# Servei d'allotjament de vídeo

Un servei d'allotjament de vídeo permet a les persones pujar vídeos a un lloc web d'Internet. El vídeo és desat en el servidor d'allotjament i pot ser vist per la resta de persones.

## Referències

* ↑ «What is an Online Video Platform (OVP)?» (en anglès). Dialogic Group, 2024. [Consulta: 3 març 2024].

## Vegeu també

* YouTube
* Google VidVideo
* Vimeo
# Camforquinona

La camforquinona, també coneguda com a 2,3-bornandiona, és un fotoiniciador utilitzat per curar (endurir) compoòsits dentals.
La polimerització és induïda molt lentament per la camforquinona, de manera que les amines com la N,N-dimetil-p-toluidina o la N-fenilglicine se solen afegir per augmentar la velocitat de curat.
Absorbeix molt dèbilment a 468 nm (coeficient d'extinció de 40 M$^{−1}$·cm$^{-1}$) donant-li un color groc pàl·lid. La fotoexcitació resulta en una formació gairebé quantitativa del seu estat triplet a través de l'encreuament intersistemes i una fluorescència molt feble.
Es pot hidrolitzar mitjançant l'enzim 6-oxocamfor hidrolasa.

## Referències

* 1 2 3 Jakubiak, J.; Allonas, X.; Fouassier, J.P.; Sionkowska, A.; Andrzejewska, E.; Linden, L.Å.; Rabek, J.F. «Camphorquinone–amines photoinitating systems for the initiation of free radical polymerization». Polymer, 44, 18, 8-2003, pàg. 5219–5226. DOI: 10.1016/S0032-3861(03)00568-8.
* ↑ Allonas, Xavier; Fouassier, Jean-Pierre; Angiolini, Luigi; Caretti, Daniele «Excited-State Properties of Camphorquinone Based Monomeric and Polymeric Photoinitiators». Helvetica Chimica Acta, 84, 9, 19-09-2001, pàg. 2577. DOI: 10.1002/1522-2675(20010919)84:9<2577::AID-HLCA2577>3.0.CO;2-Q.
# Resina acrílica

Una resina acrílica o resina d'acrilat, és un component termoplàstic o plàstic termoestable derivat de l'àcid acrílic, àcid metacrílic o altres compostos relacionats. Un exemple és el polidroxietilmetacrilat, que fa un polímer reticulat quan es tracta amb poliisocianat. Aquests materials són component emprats en algunes pintures.

## Avantatges com a ingredient de pintures

La resina acrílica és un ingredient habitual en la pintura de làtex (Regne Unit: emulsion paint o "pintura d'emulsió"). Les pintures de làtex interiors i exteriors amb una major proporció de resina acrílica versus vinil ofereixen una millor protecció contra les taques, una major resistència a l'aigua, una millor adhesió, una major resistència a les esquerdes i ampolles i una resistència als netejadors alcalins. La resina acrílica es considera extremadament resistent a la intempèrie. Això la fa ideal per a aplicacions a l'aire lliure. En forma sòlida, la resina acrílica pot durar dècades. No es torna groga quan s'exposa a la llum solar, fins i tot després de molts anys. Les resines acríliques són els materials que quan s'afegeixen al làtex (U.K, Emulsion paint) augmenten les seves propietats de brillantor i les propietats mecàniques, és a dir: milloren la brillantor i la resistència a les ratllades en comparació amb la resina només de vinil.

## Degradació microbiana

Melanina: hi ha mostres de resina acrílica seca afectades per fongs a la catedral de Milà.

## Referències

* ↑ Stoye; Funke; Hasselkus; Curtis; Hoehne; Heiling. Ullmann's Encyclopedia of Industrial Chemistry (en anglès). Weinheim, Alemanya: Wiley-VCH, 2005. DOI / 14356007.a18_359.pub2 10.1002 / 14356007.a18_359.pub2. «Pintures i Revestiments»
* ↑ Dean Sickler. «Water-based Alchemy». Arxivat de l'original el 29 d’agost 2012. [Consulta: 11 agost 2012].
* ↑ «Bacterial and fungal deterioration of the Milan Cathedral marble treated with protective synthetic resins». Science of the Total Environment, 385, 2007, pàg. 172–81. DOI: 10.1016/j.scitotenv.2007.06.022. PMID: 17658586.
* ↑ «Synthetic consolidants attacked by melanin-producing fungi: case study of the biodeterioration of Milan (Italy) cathedral marble treated with acrylics». Applied and Environmental Microbiology, 73, 1-2007, pàg. 271–277. DOI: 10.1128/AEM.02220-06. PMC: 1797126. PMID: 17071788.
# Shane Kelly

Shane Kelly (Ararat, Victòria, 7 de gener de 1972) va ser un ciclista australià, que es va especialitzar amb el ciclisme en pista, i concretament en la prova del quilòmetre contrarellotge.
Del seu palmarès destaquen les tres medalles olímpiques. També ha guanyat catorze medalles als Campionats del Món de Ciclisme en pista, quatre d'elles d'or.

## Palmarès

* 1991
** Campió d'Austràlia en Quilòmetre
* 1992
** Medalla de plata als Jocs Olímpics de Barcelona en Quilòmetre
* 1994
** Medalla d'or als Jocs de la Commonwealth en Quilòmetre
* 1995
** Campió del món de Quilòmetre
** Campió d'Austràlia en Quilòmetre
* 1996
** Campió del món de Quilòmetre
** Campió del món de Velocitat per equips (amb Darryn Hill i Gary Neiwand)
** Campió d'Austràlia en Quilòmetre
** Campió d'Austràlia en Velocitat per equips
* 1997
** Campió del món de Quilòmetre
* 1998
** Medalla d'or als Jocs de la Commonwealth en Quilòmetre
* 1999
** Campió d'Austràlia en Keirin
* 2000
** Medalla de bronze als Jocs Olímpics de Sydney en Quilòmetre
* 2003
** Campió d'Austràlia en Quilòmetre
* 2004
** Medalla de bronze als Jocs Olímpics d'Atenes en Keirin
** Campió d'Oceania en Quilòmetre
** Campió d'Oceania en Keirin
** Campió d'Oceania en Velocitat per equips 1 (amb Ryan Bayley i Paul Bayly)
** Campió d'Oceania en Velocitat per equips 2 (amb Ben Kersten i Jason Niblett)
** Campió d'Austràlia en Quilòmetre
* 2005
** Campió d'Austràlia en Velocitat per equips
* 2007
** Campió d'Oceania en Keirin
* 2008
** Campió d'Austràlia en Velocitat per equips

### Resultats a la Copa del Món

* 2003
** 1r a Sydney, en Quilòmetre
* 2004
** 1r a Manchester, en Keirin
* 2005-2006
** 1r a Los Angeles, en Keirin
* 2007-2008
** 1r a Sydney, en Velocitat per equips

## Referències

* ↑ «Shane Kelly» (en anglès). Museo del ciclismo. [Consulta: 2 gener 2025].
* ↑ «Shane Kelly» (en anglès). olympedia. [Consulta: 2 gener 2025].

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# José Manuel Moreno Periñán

José Manuel Moreno Periñán (Amsterdam, Països Baixos 1969) és un ciclista espanyol, ja retirat, guanyador d'una medalla olímpica d'or.

## Biografia

Va néixer el 7 de maig de 1969 a la ciutat d'Amsterdam, capital dels Països Baixos, fill d'emmigrants espanyols. Als nou anys s'establí amb la seva família a la ciutat de Chiclana de la Frontera (Cadis, Andalusia).

## Carrera esportiva

Especialista en la modalitat del ciclisme en pista, va participar als 19 anys en els Jocs Olímpics d'Estiu de 1988 celebrats a Seül (Corea del Sud), on fou eliminat en la primera repesca en la prova de velocitat individual. En els Jocs Olímpics d'Estiu de 1992 celebrats a Barcelona (Catalunya) aconseguí guanyar la medalla d'or en la prova del quilòmetre contrarellotge, aconseguint la primera medalla per a la selecció espanyola en els Jocs i establint un nou rècord olímpic amb un temps d'1:03.342 segons. En aquests mateixos Jocs participà en la prova de velocitat individual, on finalitzà vuitè i guanyà així un diploma olímpic. En els Jocs Olímpics d'Estiu de 1996 realitzats a Atlanta (Estats Units) no tingué èxit i fou eliminat a vuitens de final de la prova de velocitat individual.
Al llarg de la seva carrera aconseguí guanyar una medalla en el Campionat del Món de ciclisme en pista i dues medalles en els Jocs del Mediterrani.

## Palmarès

* 1988
** Campió d'Espanya de Velocitat
** Campió d'Espanya de Kilòmetre contrarellotge
* 1989
** Campió d'Espanya de Velocitat
** Campió d'Espanya de Kilòmetre contrarellotge
* 1990
** Campió d'Espanya de Velocitat
** Campió d'Espanya de Kilòmetre contrarellotge
* 1991
** Campió del món de Quilòmetre
** Medalla d'or als Jocs del Mediterrani en Quilòmetre
** Medalla d'or als Jocs del Mediterrani en Velocitat
** Campió d'Espanya de Velocitat
** Campió d'Espanya de Kilòmetre contrarellotge
* 1992
** Medalla d'or als Jocs Olímpics de Barcelona en Quilòmetre
* 1993
** Campió d'Espanya de Velocitat
** Campió d'Espanya de Kilòmetre contrarellotge
* 1995
** Campió d'Espanya de Velocitat per equips
** Campió d'Espanya de Kilòmetre contrarellotge
* 1998
** Campió d'Espanya de Velocitat
** Campió d'Espanya de Velocitat per equips

### Resultats a la Copa del Món

* 1996
** 1r a Cali, en Quilòmetre

## Referències

* ↑ «José Manuel Moreno Periñán» (en italià). Museo del ciclismo. [Consulta: 2 gener 2025].
* ↑ «José Manuel Moreno Periñán» (en francès). olympedia. [Consulta: 2 gener 2025].
# OPERA

L'experiment OPERA (acrònim del nom en anglès Oscillation Project with Emulsion-tRacking Apparatus) va ser un instrument que va ser dissenyat per comprovar de manera directa el fenomen d'oscil·lacions de neutrins. Aquest experiment utilitza el feix de neutrins mu produït per l'accelerador SPS al CERN (Ginebra), el qual està dirigit cap al laboratori subterrani LNGS (Gran Sasso), situat a una distància de 730 km del CERN. L'objectiu d'aquest experiment és detectar directament i per primera vegada l'aparició de neutrins tau a partir de neutrins mu, a causa de les oscil·lacions de neutrins. La seua construcció ha estat acabada en la primavera de 2008 i en l'actualitat, l'experiment està prenent dades. El dia 31 de maig de 2010, OPERA anuncià l'observació per primera vegada d'aparició de neutrins tau en un feix de neutrins mu. El 23 de setembre de 2011, OPERA anuncia la mesura del temps de vol dels neutrins, amb l'anòmal resultat de què els neutrins es desplacen a una velocitat major que la de la llum.

## Col·laboració OPERA

OPERA és una col·laboració internacional integrada per aproximadament 200 físics de 36 institucions de 13 països. Els països membres d'aquesta col·laboració són: Alemanya, Bèlgica, Bulgària, Corea del Sud, Croàcia, França, Israel, Itàlia, Japó, Rússia, Suïssa, Tunísia i Turquia.

## Referències

* ↑ (anglès) Nota de premsa d'OPERA Arxivat 2010-06-13 a Wayback Machine., 31 de maig de 2010.
* ↑ (anglès) Nota de premsa del CERN Arxivat 2012-03-17 a Wayback Machine.

## Enllaços externs

* Pàgina web d'OPERA Arxivat 2012-07-13 at Archive.is
* Projecte CNGS
# Maktum III bin Rashid Al Maktum

El xeic Maktum bin Rashid Al Maktum (àrab: كتوم بن راشد آل مكتوم, Maktūm ibn Rāxid Āl Maktūm) (Al-Shindaga, Dubai, 15 d'agost de 1943 – Gold Coast, 4 de gener de 2006) fou emir de Dubai i primer ministre i vicepresident dels Emirats Àrabs Units.

## Orígens familiars

Fill de Rashid II bin Saeed Al Maktum, va néixer a Al-Shindagha, a la mateixa ciutat de Dubai; el 9 de desembre de 1971 fou promogut a primer ministre dels Emirats Àrabs Units, fins que el 25 d'abril de 1979 va deixar el lloc al seu pare.
A la mort del seu pare el va succeir com a emir de Dubai i primer ministre i vicepresident dels emirats (7 d'octubre de 1990) càrrec que va ostentar fins a la seva mort, tot i que havia delegat algunes funciones en el seu germà i príncep hereu Muhammad bin Rashid Al Maktum exercia quasi totes les funcions. Fou també president interí dels Emirats el 2 i 3 de novembre de 2004 al morir el xeic Zayed bin Sultan Al Nahayan, fins a la proclamació formal de Khalifa bin Zayed Al Nahayan el dia 4 de novembre de 2004.
Va morir a Austràlia, a l'hotel Palazzo Versace a la Gold Coast de Queensland, Austràlia, d'un atac de cor.
# Al-Shindaga

Al Shindagha (àrab: الشندغة, ax-Xindaḡa) és un barri de la ciutat de Dubai, el més tradicional, ja que fou aquí on va residir l'emir entre 1912 i 1958. El seu palauet és actualment un museu que es pot visitar. Es troba entre Port Rashid, a l'oest, i Bur Dubai, al sud. El túnel d'Al Shindaga, una gran obra d'enginyeria, connecta Bur Dubai amb el barri de Deira, a l'est de Dubai, a través d'Al-Shindaga, i creua per sota el khor de Dubai.
# Les bonhomies

Les bonhomies és un recull de quaranta-un articles periodístics de Josep Carner, provinents dels que va escriure des de Gènova el 1923 i va anar publicant a La Veu de Catalunya. Va ser publicat l'any 1925.
Els textos reflexionen críticament sobre la vida quotidiana de Barcelona, especialment a Sarrià-Sant Gervasi, destacant valors morals com l'acceptació de la realitat, el reconeixement de les pròpies limitacions i l'equilibri entre risc i responsabilitat cívica. A través d'una prosa breu i lírica, amb humor i to col·loquial, Carner crea la figura del «bon home» com a ideal de vida feliç, emmarcant-se en la tradició de l’assaig familiar i la prosa noucentista.

## Referències

* 1 2 «Les bonhomies i altres proses». Associació d'escriptors en llengua catalana. [Consulta: 17 abril 2020].
* 1 2 «Les bonhomies». Diccionari de la literatura catalana. Enciclopèdia.cat. [Consulta: 17 abril 2020].
# Mi amor sin tiempo

Mi amor sin tiempo és una telenovel·la mexicana produïda per Carlos Moreno per a TelevisaUnivision. És protagonitzat per Karla Esquivel, Andrés Baida, Leticia Calderón, Juana Arias, Mane de la Parra i Alejandro Camacho. Es va emetre a Las Estrellas del 15 de juliol a l'1 de novembre de 2024.

## Repartiment i personatges

* Karla Esquivel com Fátima
* Andrés Baida com Sebastián
* Leticia Calderón com Greta
* Juana Arias com Bárbara
* Mane de la Parra com Daniel
* Karyme Lozano com Renata
* Alejandro Camacho com Federico
* Michael Ronda com Adrián
* Yolanda Ventura com Lucía
* Luz María Jerez com Ana
* Alma Delfina com Jesusa
* Eric del Castillo com Álvaro
* Federico Ayos com Pablo
* Mauricio Abularach com Mario
* Damiana Bej com Triana
* Andrea de Fátima com Brenda
* Denia Agalianou com Carla
* Alejandra Andreu com Verania
* Paola Toyos com Genoveva
* Julia Argüelles com Carolina
* Rafaella Gavira Bigorra com Macarena
* Claudia Zepeda com Maricruz
* Raquel Morell com Maggie
* Laura Luz com Carmen
* María Marcela com Sara
* Roberto Mateos com José
* Ian Andrade com Remigio
* José Elías Moreno com Gonzalo
* Michel Duval com Claudio Altamirano

## Referències

* ↑ Ferreyra, Tzoali. «Televisa vuelve a apostar a remakes; prepara nueva versión de exitosa novela de 1999» (en castellà). Radio Fórmula, 21-12-2023. [Consulta: 18 maig 2024].
* ↑ Cortés, Chema. «Melodra+: "Mi Amor Sin Tiempo" y "El Ángel de Aurora", cartas fuertes de TelevisaUnivision» (en castellà). certezadiario.com, 13-05-2024. [Consulta: 18 maig 2024].
* ↑ «¿Cuándo y a qué hora termina 'Mi Amor sin Tiempo'? Aquí todos los detalles» (en castellà). lasestrellas.tv, 28-10-2024. [Consulta: 28 octubre 2024].
* ↑ González, Moisés. «De un vistazo: La historia de Juana ya tiene fecha de estreno por Univision, y más imágenes ¡De telenovela!» (en castellà). People en Español, 06-09-2024. [Consulta: 31 octubre 2024].
# Maria Callís i Cabrera

Maria Callís i Cabrera (Girona, 1983) és una poetessa i docent catalana, que imparteix com a professora associada a la Universitat de Barcelona. Es va llicenciar en Filologia catalana per la Universitat de Barcelona i ha fet una tesina sobre lingüística, concretament sobre "El rotacisme de /d/ intervocàlica en alguerès. Interpretació fonològica i anàlisi quantitativa de la variació”. Actualment prepara la tesi doctoral a la secció de lingüística del departament de filologia catalana de la Universitat de Barcelona amb el títol: "Contactes consonàntics en alguerès. Descripció i anàlisi sincròniques".

## Poesia publicada

* Jonàs (Editorial Galerada, 2004)
* La matinada clara (Edicions a Petició, 2010) amb il·lustracions de Maria Alcaraz i Frasquet. Aquest poemari es titula de la mateixa manera que el poema "La matinada clara" de Joan Salvat-Papasseit.
* Ningú no ens representa. Poetes emprenyats (Editorial Setzevents, 2011) amb altres setanta poetes. Aquest poemari va sorgir arran de l'acampada del Moviment 15-M del 2011 a la Plaça de Catalunya de Barcelona.
* La ciutat cansada (Proa, 2017). Premi Carles Riba 2016.
Diferents grups i cantants catalans han musicat alguns dels seus poemes. Manel ha musicat "Jonàs" i també ho ha fet Bikimel. Petit ha musicat el poema inèdit "Nit mallorquina", dins l'àlbum "Llenya Prima", Miss Carrussel i Clara Peya han musicat "Cançó dels dies de cada dia", publicat a La matinada clara i Sílvia Pérez Cruz ha musicat "Pare meu" adaptació del poema "Salm i paràbola de la memòria pròdiga" dins dels poemari La matinada clara. El duet de Torredembarra Tres, format per Jordi Suñé i David Morlà, musiquen el poema "Talaiot" en el seu primer treball discogràfic "La sal de la mar”.

## Premis i reconeixements

* 2004: Premi Amadeu Oller per a joves poetes inèdits, per Jonàs
* 2016: Premi Carles Riba, per La ciutat cansada

## Referències

* ↑ Callís, Maria. «La batalleta burocràtica per canviar-me l’ordre dels cognoms». twitter, 17-05-2021. [Consulta: 17 maig 2021].
* ↑ Maria Callís i Cabrera al Qui és Qui de les Lletres Catalanes
* ↑ «Maria Cabrera presenta la seva poesia a Belgrad (Sèrbia) - Actualitat - Institut Ramon Llull – Llengua i cultura catalanes». [Consulta: 17 maig 2019].
* ↑ «Tres». [Consulta: 16 abril 2022].

## Enllaços externs

* Entrevista a Maria Cabrera i Callís publicada el 19 de gener de 2010 al Diari de Girona (Consultat el 20 de desembre de 2014)
* Maria Cabrera i Callís al portal "LletrA" de la Universitat Oberta de Catalunya.
* L'autora a "The Barcelona Review"
* Sílvia Pérez Cruz canta "Pare meu" adaptació del poema “Salm i paràbola de la memòria pròdiga” de María Cabrera i Callís.